
Martfű Város Alpolgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
J A V A S L A T

                                   a polgármester illetményének módosítására

Martfű Város Önkormányzata Képviselő-testületének 

2015. február 26-i ülésére

Előkészítette: Hegedűsné Blaskó Anikó aljegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület !
A Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 2014. október 12-től hatályba lépő rendelkezési alapján a polgármesterek illetményének megállapítására új szabályok vonatkoztak és ezzel egyidejűleg hatályon kívül helyezésre került a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény.

Mindezek alapján a polgármesterek illetményének meghatározására ezen időponttól kezdődően nem vonatkozott a közszolgálati tisztviselőkről szóló 2011. évi CXCIX. törvény (továbbiakban: Kttv.) pótlékok megállapításával kapcsolatos szabályozása.
A Mötv. 71. § (3) bekezdés c.) pontja alapján az 1501 és 10000 fő lakosságszámú település polgármestere esetében a helyettes államtitkárnak a közszolgálati tisztviselőkről szóló 2011. évi CXCIX. törvény 224. §-a szerinti bére 60 %-a lehet a polgármester illetménye, valamint ennek az összegnek a 15 %-ában meghatározott összegű költségtérítésre jogosult.

A Kttv. módosítása 2014. december 12-i hatállyal beiktatta a Kktv-be a VII/A fejezettel a polgármester, alpolgármester foglalkoztatási jogviszonyára vonatkozó különös rendelkezéseket, mely alapján a hivatali gépjármű rendszeres vezetése miatt gépjármű-vezetési pótlékot a polgármester számára megállapítani továbbra sem lehet. 
A Képviselő-testület az alakuló ülésén Dr. Papp Antal polgármester havi illetményét 448.726 Ft + 5025 Ft gépjármű-vezetési pótlékban határozta meg. 

Mindezek alapján javasolom, hogy a Képviselő-testület a korábban megállapított gépjármű-vezetési pótlékot vonja vissza és 2014. október 12-i hatállyal a polgármester illetményét 448.726 Ft-ra módosítsa.
Tisztelt Képviselő-testület!

Kérem az előterjesztés megvitatását és a következő határozati javaslat elfogadását.
Határozati javaslat:

Martfű Város Önkormányzata Képviselő-testületének

…./2015. /II.26./ határozata
a polgármester illetményének módosításáról
Martfű Város Önkormányzatának Képviselő-testülete megtárgyalta a polgármester illetményének módosításáról szóló előterjesztést és az alábbi határozatot hozta:

Dr. Papp Antal polgármesternek megállapított 5025 Ft/hó hivatali gépjármű-vezetési pótlékát visszavonja és illetményét 2014. október 12. napjától havi bruttó 448.726.- Ft-ra módosítja.
Erről értesülnek:

1./ Dr. Papp Antal polgármester, Helyben,

2./ J.N. Szolnok Megyei Kormányhivatal Szolnok,
3./ Magyar Államkincstár, Szolnok,

4./ Valamennyi Képviselő Helyben,
5./ Pénzügyi és Adóügyi Iroda, Helyben.

M a r t f ű, 2015. február 6.                                                                     
Gonda Istvánné
alpolgármester
Látta : Szász Éva jegyző
